text: DI: Erhvervsklima dårligt i Haderslev
  05 september 2012 kl. 08.34
  Dansk Industris undersøgelse af erhvervsklimaet i de danske kommuner sender Haderslev ned på en plads som nr. 81
  Dansk Industri har nu offentliggjort sin årlige analyse af erhvervsklimaet i de danske kommuner. Placeringen som nr. 81 kaldes for "alt andet end tilfredsstillende" af Haderslev Kommunes borgmester Jens Christian Gjesing.
  Men den slags undersøgesler skal tages med en gran salt, mener han og peger på to andre undersøgelser.
  
  Ros  
  -For et par måneder siden blev Haderslev i en undersøgelse fra Ernst & Young nr. 2 på listen over Danmarks bedste vækstkommuner, og fra Dansk Byggeri har vi netop modtaget ros for vores sagsbehandlingstider, siger Haderslevs borgmester.
  
  Udfordring 
  - Men der skal ikke herske tvivl om, at vi har en klar udfordring, og den er vi i fuld gang med et håndtere i tæt dialog med det lokale erhvervsliv. Der er tale om en helt ny begyndelse i Haderslev Kommune på erhvervsområdet, og jeg har store forventninger til, at vi får skabt en slagkraftig og effektiv organisation, der kan servicere de forskellige aktører og interessenter på bedste vis, siger Jens Christian Gjesing.
  